Vārtu tornis

Vārtu tornis ir tornis, kas uzcelts virs vai blakus galvenajiem vārtiem, caur kuriem var iekļūt pilī vai cietoksnī. Viduslaikos vārtus bieži vien papildināja arī paceļamais tilts, kas kalpoja kā papildu aizsardzība pret iebrukumiem. Vēlāk vārtu torņi bija svarīgs pilsētas, cietokšņa vai pils dekorācijas elements.

Parasti vārtu tornis ir daļa no viduslaiku nocietinājuma, kas var būt pilsētas mūris, cietoksnis, viduslaiku pils vai pils kapela. Vārtu torņi var tikt būvēti kā dvīņu torņi abās ieejas vārtu pusēs. Visbiežāk iekšā nocietinājumā bija iespējams iekļūt tikai caur vieniem vārtiem, tādēļ tiem bija nepieciešams izveidot uzticamu aizsardzības sistēmu, piemēram, īpaši biezus mūrus. Pie vārtiem visu diennakti dežurēja sardze. Briesmu gadījumā bija nepieciešams ātri nolaist izturīgu resti vai pacelt paceļamo tiltu (ja tāds bija). Līdz ar renesanses iestāšanos vārtu torņus sāka izmantot kā pilsētas vai cietokšņa vizītkartes. Pašu torni centās uzbūvēt ievērojamā augstumā, un ārējo fasādi rotāja dekoratīvi elementi vai ģerboņi. Pat mūsdienu ēku kompleksu projektēšanā vārtu torņi var tikt simboliski konstruēti kā galvenā ieeja.

 Galerija 

 Atsauces 

 Ārējās saites 

Kategorija:Torņi
Kategorija:Arhitektūras elementi
Kategorija:Viduslaiku arhitektūra